ชื่อสถานที่: ช็อกโกแลตวิลล์
ประเภท: ร้านอาหาร กาแฟ เบเกอรี่
ที่อยู่: 23,23/1-16 ถนนประเสริฐมนูกิจ
ตำบล: รามอินทรา
อำเภอ: คันนายาว
จังหวัด: กรุงเทพมหานคร
รหัสไปรษณีย์: 10230
พิกัด: 13.81114, 100.66387

ที่มาของร้านช็อคโกแลตวิลล์เริ่มจากความฝันที่อยากสร้างสวนสนุกแต่เนื่องจากพื้นที่ไม่มากพอที่จะทำสวนสนุกจึงเปลี่ยนแนวมาทำเป็นหมู่บ้านอาหารในแบบ Theme Park ที่จำลองความเป็นเมืองเล็กๆ แห่งหนึ่ง ที่มีความหลากหลายทางวัฒนธรรมและเชื้อชาติบ้านแต่ละหลัง หรือสิ่งก่อสร้างต่างๆ ถูกจำลองมาจากที่ต่างๆ หลากหลายประเทศทั้งในแถบยุโรปและอเมริกา มีทั้งประภาคาร สถานีรถไฟ โบสถ์ สะพาน บ้านริมน้ำ ฮอลล์สำหรับชุมชน ตลาดโกรเซอรี่และอื่นๆ เพื่อให้มีความหลากหลายแปลกตา ซึ่งพื้นที่ทุกส่วน เป็นที่เหมาะสำหรับถ่ายรูป และได้รับความนิยมมากตั้งแต่เปิดร้าน เสน่ห์ของช็อคโกแลตวิลล์อยู่ที่บรรยากาศที่ไม่เหมือนใคร สิ่งก่อสร้างอาคารแต่ละหลังสวยงาม แปลกตา มีพื้นที่นั่งรับประทานอาหารไดทั้ง Indoor และ Outdoor ซึ่งนบ้านแต่ละหลังก็สามารถเข้าไปนังทานอาหาร หรือหากมีลูกค้า กลุ่มใหญ่ก็อาจจะให้อาจจะให้เหมาจัดเลี้ยงกันได้ตามความเหมาะสม เรื่องอาหาร รสชาติและราคาก็เป็นเสน่ห์โดดเด่น เมนูหลากหลายรสชาติดีราคาสมเหตุสมผล

ขอต้อนรับทุกท่านสู่ร้านอาหาร Chocolate Ville สถานที่ซึ่งเต็มไปด้วยความสุขและเสียงหัวเราะ นอกจากรับประทานอาหารแสนอร่อยแล้ว เราอยากจะชักชวนทุกท่านให้สำรวจส่วนต่างๆของร้านอาหาร เรามีประภาคารสูงตระหง่านที่สามารถชมวิวได้ 360 องศา น้ำตกที่อุดมสมบูรณ์ ตึกรามบ้านช่องน้อยใหญ่ที่เต็มไปด้วยเรื่องเล่า และเป็ดน้อยที่รอทักทายผู้มาเยี่ยมเยียน ให้ทุกท่านได้ร่วมกันสร้างความทรงจำดีดีกับคนที่คุณรักที่ร้านอาหาร Chocolate Ville